Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 1282/05/8802	Košice I, 29.11.2012
EEČ : 2-63-266-2012

U Z N E S E N I E

Trestná vec:	obvinený XXXXX 
Trestný čin:	úverový podvod podľa § 250a odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
1/ dňa 20.1.2005 v presne nezistenom čase v úmysle vylákať finančné prostriedky uzatvoril XXXXX v pobočke Slovenskej sporiteľne akciová spoločnosť, Štúrova číslo 5, XXXXX zmluvu o splátkovom úvere číslo 0446169054 s požadovanou výškou úveru 100 000 Slovenských korún / 3 319,39 € /, kde predložil nepravdivé potvrdenie o príjme zamestnanca v spoločnosti KERIMAX XXXXX a potvrdenie ručiteľa XXXXX o zamestnaní a výške príjmu vystavené spoločnosťou KERIMAX XXXXX, pričom aj napriek tomu, že v uvedenej spoločnosti obaja obvinení nikdy neboli zamestnaní, mu bol úver poskytnutý, čím tak svojim konaním spôsobili Slovenskej sporiteľni akciová spoločnosť, Suché mýto číslo 4, Bratislava škodu vo výške 100 000 Slovenských korún / 3 319,39 € /,  
2/ dňa 20.1.2005 v presne nezistenom čase v úmysle získať finančné prostriedky uzatvoril XXXXX v pobočke Slovenskej sporiteľne akciová spoločnosť, Štúrova číslo 5, XXXXX zmluvu o splátkovom úvere číslo 0446170418 s požadovanou výškou úveru vo výške 100 000 Slovenských korún / 3 319,39 € /, kde predložil nepravdivé potvrdenie o príjme zamestnanca v spoločnosti KERIMAX XXXXX a potvrdenie ručiteľa XXXXX o zamestnaní a výške príjmu vystaveného spoločnosťou KERIMAX XXXXX, pričom aj napriek tomu, že v uvedenej firme obaja obvinení nikdy neboli zamestnaní, mu bol úver zo strany poškodenej spoločnosti poskytnutý, čím takto svojim konaním spôsobili Slovenskej sporiteľni akciová spoločnosť, Suché mýto číslo 4, Bratislava škodu vo výške 100 000 Slovenských korún / 3 319,39 € /
lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením policajného orgánu Okresného riaditeľstva Policajného zboru, Úradu justičnej a kriminálnej polície, odboru skráteného vyšetrovania XXXXX I zo dňa 26.8.2005 spisová značka ČVS:ORP-3065/1-OSV-K1-2005 bolo podľa § 163 odsek 1 Trestného poriadku - zákon číslo 141/1961 Zbierky účinného v čase spáchania skutku rozhodnuté o trestnom stíhaní XXXXX a XXXXX pre spáchanie trestného činu úverového podvodu formou spolupáchateľstva podľa § 9 odsek 2, § 250a odsek 1 Trestného zákona - zákon číslo 140/1961 Zbierky účinného v čase spáchania skutku a spáchaného na tom skutkovom základe, ako je popísaný vo výroku tohto rozhodnutia. 
      V rámci skráteného vyšetrovania bol k skutku vypočutý zástupca poškodenej strany a zabezpečený ďalší na vec sa vzťahujúci listinný materiál. 
      Z úmrtného listu vydaného matričným úradom městského obvodu Plzeň 3 okresu Plzeň - město zo dňa 13.4.2012 vyplýva, že obvinený XXXXX, narodený XXXXX v Košiciach zomrel dňa 12.3.2012. 
      Vzhľadom k tomu, že podľa § 215 odsek 1 písmeno d/ Trestného poriadku s poukazom na ustanovenie § 9 odsek 1 písmeno d/ Trestného poriadku je neprípustné viesť trestné stíhanie voči tomu, kto zomrel, bolo potrebné rozhodnúť tak, ako je to uvedené vo výroku tohto rozhodnutia.        
      Trestné stíhanie obvineného XXXXX, narodeného XXXXX bolo uznesením Okresnej prokuratúry XXXXX I zo dňa 7.4.2006 spisová značka 3 Pv 1282/05 zastavené podľa § 215 odsek 1 písmeno d/ Trestného poriadku s poukazom na ustanovenie § 9 odsek 1 písmeno d/ Trestného poriadku.   

Poučenie:
Poučenie: Proti tomuto uzneseniu je prípustná sťažnosť, ktorú možno podať do troch dní od jeho doručenia na tunajšiu prokuratúru. O sťažnosti rozhodne Krajská prokuratúra v Košiciach. Sťažnosť má odkladný účinok.   

JUDr. Peter Koščo
prokurátor